CELEX: 32018D0195
Language: et
Date: 2018-02-08 00:00:00
Title: Komisjoni rakendusotsus (EL, Euratom) 2018/195, 8. veebruar 2018, millega kehtestatakse vormid aruandluseks pettuste ja eeskirjade eiramise juhtude kohta, mis mõjutavad traditsiooniliste omavahendite nõudeid, ning traditsiooniliste omavahendite kontrolli kohta vastavalt nõukogu määrusele (EL, Euratom) nr 608/2014

9.2.2018   
               
               
                  ET
               
               
                  Euroopa Liidu Teataja
               
               
                  L 36/33
               
            KOMISJONI RAKENDUSOTSUS (EL, Euratom) 2018/195,
      8. veebruar 2018,
      millega kehtestatakse vormid aruandluseks pettuste ja eeskirjade eiramise juhtude kohta, mis mõjutavad traditsiooniliste omavahendite nõudeid, ning traditsiooniliste omavahendite kontrolli kohta vastavalt nõukogu määrusele (EL, Euratom) nr 608/2014
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Aatomienergiaühenduse asutamislepingut,
      võttes arvesse nõukogu 26. mai 2014. aasta määrust (EL, Euratom) nr 608/2014, millega kehtestatakse Euroopa Liidu omavahendite süsteemi rakendusmeetmed, (1) eriti selle artikli 5 lõiget 2 ja artikli 6 lõiget 2,
      olles konsulteerinud omavahendite nõuandekomiteega
      ning arvestades järgmist:
      
                  (1)
               
               
                  Komisjoni rakendusotsusega (EL, Euratom) 2016/2365 (2) on nähtud ette kord, mille alusel liikmesriigid edastavad komisjonile teavet omavahendite süsteemi raames.
               
            
                  (2)
               
               
                  Pettustest ja eeskirjade eiramistest tuleks teatada struktureeritud viisil ja need teated peaksid sisaldama riske käsitlevat teavet. Vormi, mida kasutatakse aruandluseks pettuste ja eeskirjade eiramiste kohta, kasutatakse ka varem teatatud juhtumite ajakohastamiseks. Seega on rakendusotsuse (EL, Euratom) 2016/2365 II lisa aegunud.
               
            
                  (3)
               
               
                  Liikmesriikidele on vaja ette näha üleminekuperiood, et nad saaksid kohaneda muudatustega, mis tehakse määruse (EL, Euratom) nr 608/2014 artikli 5 lõike 1 kohaseks aruandluseks kasutatavatesse vormidesse.
               
            
                  (4)
               
               
                  Selguse ja õiguskindluse huvides tuleks rakendusotsus (EL, Euratom) 2016/2365 kehtetuks tunnistada,
               
            ON VASTU VÕTNUD KÄESOLEVA OTSUSE:
      Artikkel 1
      1.   Liikmesriigid kasutavad selliste määruse (EL, Euratom) nr 608/2014 artikli 5 lõike 1 esimese lõigus osutatud üle 10 000 euro suurusi nõudeid hõlmavate pettuste ja eeskirjade eiramiste kirjeldamiseks, mille nad on avastanud, käesoleva otsuse I lisas esitatud vormi. Seda vormi kasutatakse ka üksikasjalike andmete esitamiseks vastavalt määruse (EL, Euratom) nr 608/2014 artikli 5 lõike 1 teisele lõigule nende pettuste ja eeskirjade eiramiste seisu kohta, millest on komisjonile juba teatatud, kuid millega seoses ei ole varem sissenõudmisest, tühistamisest või sissenõudmisest loobumisest teatatud.
      2.   Liikmesriigid edastavad lõikes 1 osutatud teabe elektrooniliselt infotehnoloogiarakenduse OWNRES kaudu.
      Artikkel 2
      Liikmesriigid kasutavad käesoleva otsuse II lisas esitatud vormi aruannete koostamiseks määruse (EL, Euratom) nr 608/2014 artikli 6 lõikes 1 osutatud traditsiooniliste omavahendite kontrollimise kohta.
      Aruanne 2017. eelarveaasta kohta koostatakse esimeses lõigus nimetatud vormil.
      Artikkel 3
      Liikmesriigid kasutavad artiklis 1 osutatud vormi alates 1. aprillist 2018.
      Artikkel 4
      Rakendusotsus (EL, Euratom) 2016/2365 tunnistatakse alates 1. aprillist 2018 kehtetuks.
      Artikkel 5
      Käesolev otsus jõustub kahekümnendal päeval pärast selle avaldamist Euroopa Liidu Teatajas.
      
         Brüssel, 8. veebruar 2018
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 168, 7.6.2014, lk 29.
      
         (2)  Komisjoni 19. detsembri 2016. aasta rakendusotsus (EL, Euratom) 2016/2365, millega kehtestatakse vormid aruandluseks pettuste ja eeskirjade eiramise juhtude kohta, mis mõjutavad traditsiooniliste omavahendite nõudeid, ning traditsiooniliste omavahendite kontrolli kohta vastavalt nõukogu määrusele (EL, Euratom) nr 608/2014 (ELT L 350, 22.12.2016, lk 24).
      
         I LISA
         
            Vorm pettuste ja eeskirjade eiramiste kirjeldamiseks vastavalt määruse (EL, Euratom) nr 608/2014 artikli 5 lõikele 1
         
         Tekst pildi
         
            1. JUHTUMI TUNNUS
            1.1. Liikmesriik
            1.2. Järjekorranumber (KK/AAAA/NNNNNN/V – riigi kood/aasta/number/versioon)
            1.3. Juhtumi avastamise või kindlakstegemise aasta ja kvartal (aaaa/kv – aasta/kvartal)
            1.4. Osakond või asutus, kes tegi juhtumi kindlaks või avastas selle
            1.5. Edastamise kuupäev (pp/kk/aaaa – päev/kuu/aasta)
            1.6. Seis
            2. JUHTUMI KIRJELDUS
            2.1. TARICi kood (10 kohta):
            2.1.1. oletatav
            2.1.2. deklareeritud
            2.1.3. kindlaks tehtud
            2.2. Lähteriik
            2.2.1. oletatav
            2.2.2. deklareeritud
            2.2.3. kindlaks tehtud
            2.3. Päritoluriik
            2.3.1. oletatav
            2.3.2. deklareeritud
            2.3.3. kindlaks tehtud
            2.4. Kogus
            2.4.1. oletatav
            2.4.2. deklareeritud
            2.4.3. kindlaks tehtud
            2.5. Tolliväärtus
            2.5.1. oletatav
            2.5.2. deklareeritud
            2.5.3. kindlaks tehtud
            2.6. Tolliprotseduur
            2.7. Kontrollimisviis, mille käigus juhtum avastati
            3. SISSENÕUDMISETAPP
            3.1. Haldusetapi kood
            3.2. Finantsetapi kood
            3.3. Sissenõudmisest loobumine kriminaaluurimise tõttu
         
         Tekst pildi
         
            4. LISATEAVE
            4.1. Kindlakstegemise kuupäev (pp/kk/aaaa)
            4.2. Kindlakstegemise viide
            4.3. Kuupäev B-arvestuses (pp/kk/aaaa)
            4.4. B-arvestuse viide
            4.5. Viimase apellatsiooniotsuse kuupäev (pp/kk/aaaa)
            4.6. Traditsiooniliste omavahendite summad
            4.6.1. Hinnatud summa
            4.6.2. Kindlakstehtud summa
            4.6.3. Korrigeeritud summa
            4.6.4. Maha kantud summa
            4.6.5. Sissenõutud summa
            4.6.6. Sissenõutav summa
            4.7. Teave pettuse või eeskirjade eiramise kohta
            4.7.1. Nimetus
            4.7.2. Pettuse või eeskirjade eiramise liik
            4.7.3. Pettusemehhanismi lühikirjeldus
            4.8. Juhtum, millest on vastastikuse abi kokkulepete alusel juba teatatud (nõukogu määrus (EÜ) nr 515/97) (1)
            4.8.1. Vastastikuse abi viitenumber (aaaa/nnnn – aasta/number)
            4.8.2. OLAFi toimiku viitenumber (TT/aaaa/nnnn – /kaks tähte/aasta/number) (2)
            4.8.3. Ühise tollioperatsiooni (JCO) viide
            4.9. Ühise prioriteetse kontrolliala (CPCA) viide
            4.10. Riskiteabe vormi (RIF) viide
            4.11. Mahakandmise haldamise ja teabesüsteemi WOMIS viide (kui võimalik) (kk/aaaa/nnnn – kood/aasta/number)
            4.12. Juhtumi kordumise vältimiseks võetud või kavandatud meetmed
            4.13. Osalenud liikmesriigid
            4.14. Muu teave
            (1) Nõukogu 13. märtsi 1997. aasta määrus (EÜ) nr 515/97 liikmesriikide haldusasutuste vastastikusest abist ning haldusasutuste ja komisjoni vahelisest koostööst tolli- ja põllumajandusküsimusi käsitlevate õigusaktide nõutava kohaldamise tagamiseks (EÜT L 82, 22.3.1997, lk 1).
            (2) Juhul kui juhtum on seotud OLAFi finantssoovitusega, tuleb ka see ära märkida.
         
      
      
         II LISA
         
            MÄÄRUSE (EL, Euratom) nr 608/2014 ARTIKLI 6 LÕIKES 1 OSUTATUD AASTAARUANNE
         
         Tekst pildi
         
            20…
            Liikmesriik:
            1. Liikmesriikide kontrollitegevus
            Kontrollitoimingud
            Andmed
            1. Aktsepteeritud tollideklaratsioonid (asjaomane tolliprotseduur või -käitlus)
            1.1. Impordideklaratsioonide koguarv (deklaratsiooni tasand) standardprotseduuride raames
            1.2. Impordideklaratsioonide koguarv (ühiku tasand) standardprotseduuride raames
            1.3. Impordideklaratsioonide koguarv (ühiku tasand) lihtsustatud protseduuride raames
            2. Vabastusjärgsed kontrollid
            2.1. Nende tollideklaratsioonide koguarv (ühiku tasand), mida on kontrollitud kauba vabastamise järel (tollideklaratsiooni kontrollimine)
            2.2. Muude vabastusjärgsete kontrollimiste koguarv
            2.3. Vabastusjärgsete auditite koguarv
            3. Tolliasutuste töötajad
            3.1. Tolliasutuste töötajate koguarv (1)
            3.2. Muude vabastusjärgsete kontrollimistega tegelevate töötajate koguarv
            3.3. Vabastusjärgseid auditeid tegevate töötajate koguarv
            (1) Tollitöötajate koguarv (inimesi aasta kohta täistööaja ekvivalendina).
            2. Põhimõttelised küsimused
            Loetelu kõige olulisematest nõuete tuvastamise, aruannetesse kandmise ja nendega seotud summade kättesaadavaks tegemisega seotud probleemidest, mis on tekkinud määruse (EL, Euratom) nr 608/2014, nõukogu määruse (EL, Euratom) nr 609/2014 (1) ning määruse (EÜ, Euratom) nr 1150/2000 (2) kohaldamise käigus, sealhulgas vaidluste käigus esile kerkinud probleemid.
            (Vajaduse korral jätkake kirjet aruande lisas, viidates käesolevale kirjele.)
            (1) Nõukogu 26. mai 2014. aasta määrus (EL, Euratom) nr 609/2014 meetodite ja menetluse kohta, millega tehakse kättesaadavaks traditsioonilised, käibemaksupõhised ja kogurahvatulul põhinevad omavahendid, ning muude sularahavajaduste rahuldamiseks vajalike meetmete kohta (ELT L 168, 7.6.2014, lk 39).
            (2) Nõukogu 22. mai 2000. aasta määrus (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (EÜT L 130, 31.5.2000, lk 1).